Вось сардэчнік – сама назва расказвае пра яго. Гэтая непрыметная расліна з дробнымі бледнымі кветачкамі, вядома, не для гарбаты, але пра яе ведаюць усе, хто лечыць сэрца. Праўда, найчасцей п’юць аптэчныя кроп-лі, але як на маю думку, то вось так удыхнуць свежы пах толькі што адламанай сцябліны пасярод бяскрайняга луга таксама было б карысна – і для сэрца, і для душы. Кладу сардэчнік да іншых зёлак: бабуля запарыць яго, і разам з настойкай глогу гэта будуць лекі для дзядулі.